وان شاء الله الامل القادم بقدر الله يعني سيأتي قدر للناس ينشئ الملحمة فيتجمع لها من اعد نفسه الاخلاص والرضا ان شاء الله سلام عليكم. ايه يا عم نايمين ولا ايه! ولا تقلتم في الاكل ولا ايه! السلام عليكم
ايوة كده الحمد لله وكفى وصلاة وسلاما على عباده الذين اصطفى. اما بعد اخوانا واحبابنا ونور عينينا ربنا يبارك فيكم وربنا يحفظكم يا رب. ويعني طبعا احنا سعداء بهذا اللقاء العظيم. اللي يعني جمعنا بفضيلة الدكتور فضيلة الشيخ
حازم صلاح ابو اسماعيل استازنا وشيخنا جميعا طبعا. ووالله يا جماعة لو خيرت ما بين هزا اللقاء وما بين مليون جنيه لا اخترت هزا اللقاء بدون اي تردد. بل لو ما بين هزا اللقاء وبين ملايين
الدنيا كلها يعني احنا طبعا قاعدين دلوقتي يعني انتم طبعا مشايخنا واخوانا واحبابنا ونور عينينا. ومعنا شيخنا في معرفة الله الشيخ امين الانصاري وشيخنا في الواقع والسياسة فضيلة الدكتور محمد علي ولكن شيخنا كلنا الليلة وآآ يعني نجم هزا المجلس بازن الله سبحانه وتعالى. فضيلة الشيخ
حازم صلاح ابو اسماعيل آآ الواقع يا اخواني ان الواحد في قلبه حزن شديد جدا يعني من ايام الفترة الاخيرة وانتخابات الرئاسة الاخيرة يعني ايا ما كان كل حاجة بقدر ربنا ولكن يعني يعني كان نفسنا ان احنا ننصر فضيلة الشيخ حازم صلاح بكل
تستطيع من قوة. فانا يعني تمنيت في هذه الليلة ان انا اقدمه وان انا اقول له سامحنا ان كنا قصرنا في حقك. وان انا اقول لك ان احنا ننتزر منه بازن الله سبحانه وتعالى يعني الكثير من اجل نصرة شرع الله في الارض ومن اجل تحبيب الناس في شرع الله
الارض واحنا بازن الله سبحانه وتعالى يعني بنسانده وبنحبه في الله وفي غاية السعادة ان احنا معه. وزي ما قلت لكم لو خيرنا من عشرة مليون جنيه وما بين هزا اللقاء هنختار ايه ؟ هنختار الشيخ حازم ربنا يبارك فيه ويحفزه نقدمه جزاكم الله خيرا. ربنا يبارك
يا الف مرحبا. بسم الله الرحمن الرحيم. نعم. الله يكرمك يا اخي الكريم ربنا يحفظك يا رب. بسم الله الرحمن الرحيم الحمد لله رب العالمين. واشهد ان لا اله الا الله وحده لا شريك له. واشهد ان سيدنا محمد
عبد الله ورسوله صلى الله عليه وسلم واسأل الله عز وجل ان يجعل العمل كله خالصا لوجهه الكريم والا يجعل لاحد سواه فيه شيئا وان يرزقنا صدق النية واخلاص العمل
ايها الاخوة الاحبة الكرام السلام عليكم جميعا ورحمة الله وبركاته انا جئت اليوم الحقيقة اولا اعزازا لفضيلة الشيخ مصطفى العدوي عندما اتصل فاتيت محبا ان البي دعوته هذا الرجل الذي عرفته من
خلال الموزفين والعاملين في القنوات الفضائية كيف يثنون عليه من بين حتى ولكني عندما اتيت وطلب مني ان انتظر حتى صلاة المغرب لالتقي بكم فانني شعرت بعاطفة اخرى هي عاطفة الحنين
والله يا اخواني اصدقكم الله عز وجل عاطفة الحنين الى هذا اللقاء الى لقاء المغرب في المسجد في هذه القرية الطيبة الكريمة ان شاء الله ولقاءات المساجد وانا ممن كانوا
في لقاءات المساجد يصرون على ان يجلسوا على الارض. كنت احب ارض المساجد لذلك اشعرت بهذا الحنين الى هذه الامسية فانتم اصحاب فضل فيها ولست انا. وانما انتم اصحاب فضل على قلبي وانا اشعر بهذا الحنين وهذا
واذا من الله تبارك وتعالى علينا ان التقينا هنا اسمحوا لي ان ابث حضراتكم شيئا مما اشعر به الان النبي عليه الصلاة والسلام عندما بعث كان لا يستطيع ان يكلم اثنين
ما كانش يعرف يكلم اتنين مع بعض فكان يكلم واحدا واحدا شخص شخص يظل يشرح ويبرهن ويقيم الدليل لعل الله يكرم هذا الشخص بان يسلم لما اتسعت الدعوة الاسلامية قوي في مكة كان بالكتير بيت عريس من العرسان
يزحزحوا العفش شوية ويقعدوا الركب مخبطة في بعض الصحابة كان يسعهم بيت عريس وعروسة في المدن الجديدة عند خارج حدود مكة ويجلس الرسول عليه الصلاة والسلام الى العدد القليل ده اللي يوصل له عشرين خمسة وعشرين تلاتين اربعين
يتكلم اليهم اليوم عندما يجلس من يقال له داعية ويستمع اليه الف ثم عشرة الاف ثم مائة الف وهكذا من هو لتسمعه جموع ورسول الله صلى الله عليه وسلم كان يسمع فردا فردا
ومع ذلك انظروا الى المحنة الكفرة مثلا يعملوا فيلم يسيء كما يسمونه يشتمون ويسبون فيه النبي عليه الصلاة والسلام فالمسلمون يغضبون مئات الملايين من المسلمين يغضبون وبعدين يهدوا شوية يروحوا الكفرة يرجعوا مرة تانية يغضبوهم مرة تانية يروحوا منزلين رسوم كاريكاتيرية عشان يغضبوهم تاني
يغضب المسلمين ويرجعوا يهدوا شوية تاني يروحوا ماسكين المصحف وراميينه في دورات المياه عشان يغضبوا المسلمين تالت عارفين ليه لان ملايين المسلمين غضبهم لما تحطه على الميزان ما عدش يوزن ربع كيلو
ما عدش يوزن حاجة يغضبوا وذكروني ذكرني ذلك باول مرة يحكي لي راجل كبير وانا طفل صغير حدوتة القطة والفار والدهشة التي اصابتني القطة ما بتاكلش الفار ما فيش قطة بتاكل فار
ولا هي عايزة من الفار حاجة القطة بس بتتسلى بشكل الفار المذعور فتحب تلعبه الامة الاسلامية ما دامت لما تحطها على الميزان ما تساويش حاجة. ما يلعبوناش ليه؟ بيلعبونا ونحن السبب في هذا
مش هم احنا السبب في كده ليه هقول لكم اربع خمس حاجات في منتهى الوضوح انتم زعلانين اوي اوي من العلمانيين والليبراليين وهم يستاهلوا يتزعل منهم. وزيادة بس ايه رأيك لو قلت لك ان انا نفسي ممكن اساهم في العلمانية
عشرين سنة تلاتين سنة اربعين سنة ازاي موضوعات الاسلام اخد شوية موضوعات افضل اتكلم فيها هي بس وشوية الموضوعات التانية ما اتكلمش فيها ابدا. ان شاء الله يا رب تجي لي عشرين سنة. عمري ما هتسمعني باتكلم فيها
باقوم انا من حيث لا ادري ربما او من حيث اجرمت ربما علمت المسلمين ان الموضوعات دي هي الدين والموضوعات التانية مش دين وما لهاش علاقة بالدين فلما يطلعوا لهم في التليفزيون يقولوا لهم انه العلمانية والدين ما لوش دعوة بالحياة تقول صح طب ما فعلا احنا عمرنا ما بنسمع الكلام
ده في الجوامع الكلام دول كلامهم مزبوط فاصبحت ادارة الحياة لخصوم الاسلام واصبح المسلمون ملمومين في جانب زي الفار اللي بتلعبه القطة بتخوفه. وبعدين لما يأمن ابعد عنه عشان يأمن وترجع له تاني بتلعبه
ولذلك اسمعوا هذه الكلمة وان كانت كلمة موجعة اقرأوا القرآن اقرأوا السنة اقرأوا السيرة زي ما انتم عايزين. مرة واتنين وعشرة لا يوجد في الاسلام يا اخواني لا يوجد في الاسلام ابدا
دعوة منفصلة عن الحركة. ما فيش الفكرة دي مش موجودة في الدين اساسا لم توجد الا في العصور التي ضيعت الاسلام ولذلك انتم جميعا تحفظون انه لما جاءت الهجرة واصبحت الكلمة لا ايمان لمن لا هجرة له
بقى فيه ايمان وفيه حركة. ايمان من غير حركة يبقى لا ايمان على طول اهو تحفظون الاية في سورة الانفال يا ايها الذين امنوا شهادة لهم بينادي ناس ربهم سبحانه يقول عنهم انهم الذين امنوا
بس بيقول لهم ان اللي انتم مقصرين فيه هو الحركة المترتبة على الايمان. يقول ما لكم اذا قيل لكم تحركوا لم انت تحركت ما لكم اذا قيل لكم انفروا في سبيل الله افاقم الى الارض
فكرة ان يبقى فيه ايمان او دعوة من غير حركة دي فكرة ما لهاش وجود ابدا في الدين واللي يقرأ القرآن او السيرة او السنة زي ما قلت لحضراتكم يدور على حاجة فيها الكلام ده مش هيلاقي
ما فيش كده النبي عليه الصلاة والسلام يا اخواني واسمع هذه الكلمة الموجعة ايضا عرضت عليه انهم يمكنوه من الواقع اللي احنا عايشين فيه دلوقتي هو رفض قالوا له احنا هنسيبك تتكلم بس بلاش تشتمنا
هي مش شتايم طبعا بس لا تسفه احلامنا عقولنا ما تقولش دول ناس تافهين ما تقولش ده كلام فارغ. دول ما بيفهموش. ما تقولش كده بس. وقل زي ما انت عايز. قل لا اله الا الله. قل محمد رسول الله. صلى
وسلم قل اللي انت والاخرة بس بس كل اللي مطلوب منك لا تسفه احلامنا. قال لهم متأسف قال لهم لأ الله! امال احنا ده احنا ليل ونهار بنقول للناس طبطبوا
وهو يطلع في القرآن بكلمات صادعة. صادعة يعني ايه؟ يعني واضحة حاسمة يقول مثلا شوفوا قل يا ايها الكافرون مثلا يقول لهم اعملوا على مكانتكم انا عاملون. يعني احنا بنشتغل ضد بعض
وانتظروا انا منتظرون. اللي جاي يا لينا يا علينا كلام شديد لكن الكلام الواضح خلى التلاتة اربعة عشرة خمسين يبقى لهم وزن في مرة تانية قالوا له طب هقول لك حاجة بس بلاش تتعرض للالهة بتاعتنا. يعني قل ربنا حلو
قل ربنا رحمن ورحيم ومالك وقدوس وغني زي ما انت عايز بس بلاش تقول على هبل ولات والعزى لا بيضر ولا بينفعوا اصنام بلاش قال لهم لأ ليه لان انا مش في دكان بقال
انا مش باخد انتم عارفين اما جت مسألة انتخابات الرئاسة انا اصدقكم تماما. انتم يمكن يعني طبعا ده شيء طبيعي كلكم ما تعرفوش التلات شهور اللي سبقت لما انا اعلنت ان انا اخوض الانتخابات دي عملت فيها ايه
التلات شهور دول يعني انت بتحاول ترج جبال عشاني يبقى في تجاوب فكانت النتيجة ان يقول لك واحدة واحدة مش فورا يا اخوانا الاسلام في متركب فيه يعني من من ايات الله ان الاسلام بطبيعته متركب فيه
ما يجعل الناس تقبله وتعتز به انا الطافه ليه ده هو لطيف بطبيعة الحال فلما حصل ان فيه يعني ما مشيناش طب انا هاجرب انا هاقول الاسلام الذي انزله الله وسترون
انه الناس تريد هذا الحق المبين. انا انا اخفض ليه انا ازا كانت الناس مستعدة تقبل ازا كانت تحب هذا ازا انما انت تقول الحق وتشرح اضرب لك مسل عشان الكلام ما يبقاش صعب
الناس اللي مش متصورة ان في بعد الموت بعث خالص وقعدوا كده مئات السنين مئات السنين شايف ان اللي بيموت خلاص مات تقول لي هيصحى تاني ويبقى فيه حياة تاني ؟ هنهزر
سنة اتنين مية متين تلتمية ربعمية خمسمية ستمية سبعمية اصنام شغالة فلما يجي واحد يقول لهم انتم هتبعثوا بعد ما تموتوا كان شيء طبيعي ان هم مش يكذبوك هم الاول يفتكروه ده ده مجنون. ده ده مش طبيعي اللي بيقوله
لكنه اسمع كده قال الحق واقام الدليل عليه شرحه اقام البرهان عليك مش قال اسكتوا يا جماعة ما تقولوش الكلام ده لاحسن الناس تتخض لأ صحيح في بعض الاشياء يأتي اوانها فيما بعد وليس الان. لكن في العقيدة وانت تؤسس لازم الكلام يكون
واضح عشان كده اوعوا تفتكروا ان العالم كله الوقتي بالشكل اللي احنا فيه ده فيه دعوة اسلامية انا شفت البلاد الاوروبية والامريكية والكندية والبرازيلية والبلاد برة عارف المسلمين اللي بيسافروا من هنا
يروحوا برة وكنا قبل ما نروح لهم منبهرين باللي بنسمعه. يقول لك دي ده الاسلام سيبدأ من الغرب دول اقاموا مراكز اسلامية جبارة ومدارس ومعاهد ويوجهون الدعوة الى المشايخ يذهبون اليهم كل الاسماء اللي انتم شفتوهم النهاردة دول يذهبون الى هناك على طول
فكنا نقول يا ده الدعوة ستبدأ من هناك. اما رحنا هناك وجدنا انه غاية ما في الامر ان واحد كان غلبان فقير هنا سافر برة اشتغل جا له فلوس قام خد جزء منها وداها الجامع قاموا بنوا بها مساجد وبنوا بها معاهد ومدارس
بس لما ولاده كبروا شوية بقى سنهم ست سبع سنين بقوا بيتكلموا زي الفرنساويين ولا الانجليز ولا الامريكان زي البلاد اللي هم فيها فبقى البني ادم اللي بيدفع فلوس ويبني مساجد ده كل اللي بيعمله انه بيحاول يدافع عن ولاده انه بس
يا رب يعرفوا ينطقوا عربي ولا يقروا قرآن ولا يصلوا احسن يكفروا واصبحت الدعوة الاسلامية انه بيدافع عن ابنه اللي ربنا اداه له بواقعة الميلاد مسلم. يعني انت دلوقتي اللي ما عندوش اللي
ابنه يعني الابناء اللي لسة ما جوش لما هيتولدوا هيتولدوا المسلمين الاب مسلم والام مسلمة وفيه جوامع ومشايخ ومساجد مسلمين هو وداه في مكان بقى الايمان بيتنازع عنده فبيصرف فلوس عشان يحتفظ به بس ولو نص مسلم
ولزلك والله يا اخواني في بلد زي امريكا دي ودي قارة مرة كبيرة يعني تركب طيارة خمس او ست ساعات وانت في امريكا. احنا هنا تركب طيارة اربع ساعات ولا حاجة توصل للندن في انجلترا ولا حاجة وتروح السعودية في ساعتين ولا البحرين في ساعتين ولا قطر في ساعتين هناك تطير ست
وانت لسة على الارض الامريكية لف بقى امريكا من اولها لاخرها اسمع بقى كده دور على مسلم واحد مسلم واحد واحد بس من الجيل التالت يعني مش اللي ابوه هاجر امريكا اللي جده هاجر امريكا
اللي جده هاجر امريكا ما تلاقيش الله ليه ازاي! راحوا فين بيقول لك ما هو اصل الجد لما جه هاجر هنا لقى اولاده ضعفاء تعب اوي لحد ما لصمهم يبقوا مسلمين
ولما مات الجد الاب والام اتجوزوا وخلفوا بس كانوا ضعفاء بحيس ما عرفوش هم يحافزوا على ولادهم فالاحفاد وراحوا فين ؟ يقول لك بقوا كفرة خلاص بقوا زي الامريكان عاديين
الله معنى ذلك اننا نبدأ مسلمين وننتهي وقد اسلمنا ابناءنا الى الكفر. اه ده الواقع اللي موجود في بلاد العالم قل لي بقى كده اين هو المكان الذي فيه دعوة اسلامية تكسب ارضا للاسلام
موجود بس دعوات واهنة وهي التي تضرب عشان كده نحن الان ننادي في انفسنا ونقول هو ده الوقت اللي لو اردنا ان احنا نؤسس دعوة حقيقية تقطع الارض الدعوة التي تشعر ان هي بالفعل خطر وانا زي ما كنت النهاردة باتكلم
كنت بقول ان الدعوة دي مش موجودة واحنا هنطورها دي مش موجودة خالص. الموجود دلوقتي ان احنا بيجي لنا ناس الجوامع هنتكلم معهم يجي لنا ناس يحولوا التليفزيون على المحطة الدينية فيسمعوا كلامنا
انما دعوة الرسول هو اللي كان بيروق الاسواق هو اللي كان بيروح النوادي هو اللي كان يتعرض للقبائل فيه السوق وفي التجارة لانه يريد ان يبلغ بهذه الدعوة احنا يا اخواني اليوم صدقوني احنا ما بنعملش حاجة
احنا بالشكل اللي احنا فيه لابد ان نشعر اننا نتحرك للامام واننا ننادي بنداء الله عز وجل ازا ما عملناش كده هتفاجئوا انا عايز اقول لكم حاجة هو انا كنت اتصور السنة اللي فاتت زي الوقتي
ان اسرائيل اللي اترعشت واترعبت وركبها خبطت اول ما الثورة المصرية دي قامت خمسة وعشرين يناير لدرجة انها بسرعة جريت عملت المصالحة بين فتحي وحماس. وبدأت تفك الحصار شوية عن غزة. واللي يعرف يجيب الجرايد ان شاء الله
من على النت ولا ورقيا بتاعة ما آآ بعد سقوط حسني مبارك مباشرة يلاقي الكلام ده اسرائيل اللي كانت مرعوشة ومرعوبة وركبها بتخبط في الوقت ده اسرائيل دلوقتي بالاسبوع اللي فات
الاسبوع اللي فات تدخل المسجد الاقصى بالعساكر وتبص كده ايه ده! ما غضبوش كفاية تروح داخلة الاسبوع اللي بعده ما تنرفزوش ولا حاجة. تروح داخلة تاني قاعدة تنرفز فينا شعرة انه الانزمة حتى الموجودة ما عادش في حد عنده فائض يغضب للمسجد الاقصى
الامة التي تموت لابد لها من احياء من احياء تصحى بقى تحيا ما ينفعش يفضلوا موتى. وعلى فكرة بقى فكرة ان الناس تشتغل في التجارة الطويلة يعني ازرعوا ويسمنوا العجول
ويرتضوا الحياة الدنيا. انتم يا اخواني عندكم في القرآن تعبيرات تخص الدنيا غريبة جدا والله العزيم غريبة ايه ده القرآن يندد. طب انا افهم ان القرآن يندد بالذين مثلا فضلوا الحياة الدنيا
انما تلاقي القرآن يقول رضوا بالحياة الدنيا. مجرد الرضا بالدنيا جريمة واطمأنوا بها مجرد الاطمئنان الى الدنيا جريمة ايه المطلوب المطلوب ان يكون الانسان مع عقيدته ومع رسالته والله انا هقول لكم مقارنة
في منتهى البساطة وكلكم حافظينها. بس يمكن ما بيجيش في زهننا نعقد المقارنة دي ولما تشوفها تحس لأ ده احنا بعيد اوي المسلمين في مكة ما كانش فيه شريعة اسلامية مطبقة
وما فيش حكم اسلامي وما فيش دولة اسلامية. وفي خمرة وفي زنا وفي اصنام وفي كفر وفي كل حاجة والصحابة مسلمين ابو بكر مسلم عثمان مسلم عمر مسلم علي مسلم مسلمين
لكن لما الرسول عليه الصلاة والسلام يقول لهم لا ايمان لمن لا هجرة له يبقى لازم يهاجروا والله انا وانتم نفهم الكلام ده. طبيعي منطقي ما هو لازم يا اخواننا انتم صحيح بقى لكم تلتاشر سنة مسلمين في مكة
بس فيه خمرة وزنا وربا واصنام والاسلام عايز يقوم. صح ولا لأ؟ طبيعي. يعني هو قاعد مسلم في مكة بس الاسلام مقام فبيقول له هاجر عشان تقيم الاسلام ايها الاخوة فطبيعي انه يضر بدنياه من اجل اقامة الاسلام
انما تعال هاقول لك حاجة بقى كلمهم انهم يضروا بدنياهم. مع ان الاسلام خلاص استكفى زي ما بيقولوا اللي هي الاية المشهورة اللي انتم كلكم عارفينها اللي هي ولا تلقوا بايديكم الى التهلكة
كانت القصة ان الانصار من ساعة ما اسلموا وهم في ميدان المعركة. كل اربعين خمسين يوم غزوة معركة حربية لما لما تقسم عدد الغزوات على الوقت يطلع ان كل خمسين يوم او اقل غزوة
الانصار بصراحة معلش يعني اتهد حيلهم. اتبهدلوا ثرواتهم ضاعت ويا عيني يا ولداه حتى اللي كان فاضل عندهم كانوا بيدوه للفقراء المهاجرين يبعتوا لي اهل الصفة في دار الايواء اللي ورا المسجد
الفلوس اللي عندهم خلصوها وما اشتغلوش عشان يعملوا جديد وولادهم ما شافوهمش بقى لهم مدة ابني كان سنه اربع سنين ولا خمس سنين بقى سنه خمستاشر سنة ومش انا اللي ربيته. لان كل شوية في غزوة
وانتم عارفين ان لما بييجي الشيخ هنا يكلمكم بيقول لكم فلان شهد معا الرسول عليه الصلاة والسلام المشاهد كلها طب وولادك يا عم الحاج عامل فيهم ايه ؟ يقول ربنا خليفتي فيهم الله خلاص اعمل ايه
فيبقى الولد زي ما باقول لك كده كان سنه ست سبع سنين ولا حاجة وابوه قعد عشر سنين يجاهد الواد بقى شاب ومراهقة والاب ما يعرفش ابنه من كتر ما
انا مش عايز ادي سنة اكبر لان سن اكبر كان الابن بنفسه بيطلع في الجهاد بقى بعد كده بعد خمستاشر سنة دي خمستاشر هجرية لما الاسلام استقر ودخل الناس في دين الله افواجا لا لا لا مش دخل افواجا ده الاية قالت له
اليوم يأس الذين كفروا من دينكم خلاص مبروك الكفرة يأسوا مش هيعرفوا يصيبوا الدين بشيء الصحابة الانصار قالوا طب نشوف بقى حالنا اللي ضاع. ولادنا اللي ضاعت نشوف اموالنا اللي ضاعت وانتم حافظين القصة. فنزل قول الله تعالى ويقول لهم اوعوا تعملوا كده
اوعوا تلقوا ولا تلقوا بايديكم الى التهلكة. التهلكة انك تترك امر الدين حتى والدين يئس الذين عشان كده الناس دول فضلت حياتهم مرتبطة ها اسمع بقى الكلمة دي جوهر الكلام كله. مرتبطة برسالته
بعقيدتهم بيسافر عشان العقيدة. ويرجع عشان العقيدة ينام علشان العقيدة ويصحى عشان العقيدة بيشتغل. ومش في اللي يحبه وانما فيما تستلزمه هذه العقيدة فيما تستلزمه هذه العقيدة عشان كده يا اخواني
كان الدين عندهم يقطع اشواطا للامام اشواط لقدام لانهم عايزين الدين. انما النهارده انت احسن واحد فينا مين ؟ احسن واحد فينا عايش حياته بس متدين ده اللي موجود وزي ما كنت باحكي لكم على اوروبا وامريكا تروح هناك بلاد اوروبا وبلاد امريكا تلاقي المسلمين اللي هناك امال يا فندم سيادتك جاي ليه جاي اخد
دكتوراه وحضرتك جاي ليه جاي اشتغل وحضرتك جاي ليه اصلي مطارد في بلدي وجاي هربان طب وسيادتك جاي ليه علشان كذا كذا كلها اسباب دنيوية انما ولذلك اسمعوا يا اخوانا
المسلمين زمان ايام ما كانوا مسلمين بصحيح بيتحركوا للدين وللعقيدة فعلا وعارف ان ده شغلته اللي بتؤرقه وما يعرفش ينام ويقوم من غيرها سافروا الى افريقيا والسفر الى اسيا لما المسلمين دخلوا الى اسيا حصل ايه ؟ اسلمت اسيا. مش كده ولا لأ ؟
باكستان دي وافغانستان واندونيسيا وآآ اسلمت. سافروا الى افريقيا اسلمت افريقيا دخلوا اوروبا من شرقها فاسلم الشرق الاوروبي كله. ومن ضمنها تركيا والمانيا وغيره دخلوا اوروبا من غربها فاسلم الغرب الاوروبي. ما شاء الله! كل ما يدخلوا مكان
يسلم ويستقر فيه الاسلام ولغاية دلوقتي سيبك من الاندلس لها وضع انما في كل البلاد التي دخلها المسلمون هي على اسلامها مسلمين وراحوا الاتحاد السوفيتي اسلمت اوزباكستان ومش عارف ايه كيستان والكلام اللي بتسمعوه ده كله
وكازاخستان وغيره اسمع بقى المفاجأة وجاء عصرنا نحن جاء عصركم انتم يا اخواني ودخل المسلمون الى اوروبا اهتز ايمان المسلمين ودخل الاسلام الى امريكا المسلمين راحوا امريكا. وفرحانين قوي ان لقوا عملة من زمان تدل على ان المسلمين اول من ذهب الى امريكا
فاهتز ايمان المسلمين الله يبقى المسلمين زمان كان يمشي على وجه الارض فيسلم الناس واليوم نمشي على وجه الارض فيهتز ايماننا النهاردة بصراحة حتى في معركة الدستور اللي انتم بتسمعوها ليل ونهار
كأننا لا نرى انفسنا الا في مرايا المرايا يعني في مرايا عدونا في عيونهم طول ما هم راضيين عنا واحنا شايفين ان احنا معتدلين وحلوين ولطاف نبقى احنا كويسين وخايفين من اكتر من كده
مع ان مع ان الحق هذا متى نعلن الحق يعني صحيح بكل تلطف بكل برهان بكل بسمات بكل شيء بكل آآ بالكنية بالتكريم باي حاجة انما نعلن الحق المبين عشان كده
انتم مكلفين بهذا انت فاكر ان انت مستني المشايخ انت فاكر ان انا انت نفسك. الله تعالى ربطك بهذا الحق كل امرئ بما كسب رهين وكل نفس بما كسبت رهينة
عشان كده يا اخواني ما تتركوش المجتمع حواليكم ينهشه تنهشه دعوات الكفر والفجور مسألة بسيطة جدا وفي منتهى البساطة اللي في الدنيا ومش عايزين حاجة شديدة. والشديد مش عايزينه عشان كده
اعلان الشريعة مش شريعة اعلان الشريعة عقيدة ده معنى مهم جدا اعلان الشريعة ما هواش شريعة. اعلان الشريعة اعتقاد عقيدة فلا وربك لا يؤمنون حتى يحكموك وهذا الكلام اي شيء منسوب الى المتشددين مش عايزينه
الحاجة اللي جاية من عندنا مش عايزين متنازلين عنها مقدما انما انتم قولوا ايها الاخوة انا عندي نقاط ضيعت الدعوة الاسلامية النقاط دي كل ما بنقطع وقت للامام يا مرحبا
عفوا عفوا اهلا ومرحبا النقاب دي يا اخواني ضيعت وقت كتير جدا وانا الحقيقة حريص ان انا اقولها علشان تعرفوا احنا فين الرسول عليه الصلاة والسلام لما بعث ده ابن رئيس البلد ابن عبدالمطلب مش حاجة بسيطة
وكمان محبب جدا الى الناس بيحبوه جدا وانسان اخلاقه الناس تتمنى تقرب منه بس يعني عنده فرصة ما يزعلش حد ده. ده ما يقولش ده ما يزعلش حد ده الناس بيقولوا شعر بيغنوا شعر في حبه
ما فيش بعد كده وبيحكم بين الناس لدرجة ان حكمه في قصة الحجر الاسود مشهورة وانتم عارفينها كلكم لما اصبح رسول الحقيقة انت تفاجأ بوضوح المعاني اللي هو ذكرها واكتر من كده بقى انه ما اشتغلش ابدا بالعمل الخيري
ابدا فضل يشتغل للاسلام للعقيدة لتحويل الناس فيطلع واحد يقول لي لأ ازاي هو مش هو شاف حلف الفضول وقال ده انا لو دعيت الى حلف الفضول في الاسلام لاجبت
هي القصة ايه؟ ان ان مكة دي بلد كانت بتاعة تجارة. بيجي لها تجار واهل مكة الزاهر كانوا يمسكوا واحد يضربوه وياخدوا فلوسه يسرقوا مش عارف ايه بقية الدين ما يدفعوهوش يتهربوا منه اي حاجة
الكلام كان ماشي عادل يسرق يسرق انما لقوا ان ان السمعة التجارية لمكة هتضيع فقعدوا قالوا لأ نتفق بقى ما حدش يزلم لاحسن ده احنا كده الناس هيبطلوا يجوا لنا
فعملوا حلف الفضول ده انه نقف مع المزلوم فالرسول عليه الصلاة والسلام بيقول انا شفت الحلف ده ولو دعيت به في الاسلام لاجبت انا اقول لك ايه بقى انا اقول لك ايه اللي لو دعيت به في الاسلام لاجبت طب ما تدعو انت الى حلف الفضول. اعمل عمل كده اجتماعي وتدعو الى مؤسسة لعلم
انقاز المظلوم بيقول لك لأ انا اعمل لعقيدتي ورسالتي لاقطع لها شوطا. انما العمل الاجتماعي ده ازا دعيت اليه اروح انما لست انا لست انا من يدير عملا اخر غير عمل عقيدتي ورسالتي وديني. عشان كده كان بيقطع شوط وبيكسب لقدام
انما مش كل حاجة فرصة بقى هنكسب من خلالها آآ مدعوين النهاردة بنشوف شغل مسلا كفالة يتامى يقعد يكفل اليتيم يكفل يتيم يكفل يتيم مشكور جزاه الله خيرا وبعدين اليتيم يكبر لا بيصلي ولا بيصوم ولا ويمكن ما بيدخن ويمكن بيروح يعاكس بنات على الكوبري ويمكن ويمكن
هي دي الدعوة لا لا سلف لها في دعوة النبي عليه الصلاة والسلام ابدا الحاجة التانية يا اخوانا يا مسلمين بلال بيتعزب اهو بلال وبيقول احد احد والصخرة وبعدين ما عرفش يقول احد احد كمان ورافع صباعه
العافية طيب مين اللي انقز بلال ابو بكر راح اشتراه واعتقه الله! ما فيش منزمة اسلامية تجمع من ده دينار ومن ده اتنين ومن ده خمسة ومن ده درهم ومن ده غيره ويعملوا اعتاق
المظلومين حاجة غريبة جدا مع انه في اغنياء ممكن انما هذا يفعله الفرد المسلم قربة الى ربه عز وجل زي ما بيصلي وما بيصوم انما العمل الاسلامي في مرحلة التأسيس
هو نصرة الرسالة والوصول بها اما تقوم الدولة الدولة هي تؤدي هذه الاعمال. انما انا النهاردة اخد الافراد واقعد احط له ثقوب خروم في في الجوانب تنفس تنفس وفي الاخر تلاقي ما فيش دعوة لا تصل الى شيء
كان في زمان واحد حكيت انا القصة دي من تلاتين سنة في مسجد عقبة في الدقي رجل كان من الاتراك وكانت له دعوة رائعة وكانت دعوته يعني يتكلم نارا على
اعداء الاسلام وكان يحول قاوموه ولم يستطيعوا فذهبوا اليه بحيلة في منتهى البساطة يا استاز فلان ما شاء الله عليك حنا امنا باللي انت بتقوله وقررنا ان انت تتولى اللي انت عايزه في البلد
خد مليون جنيه اعمل بهم ايه؟ لليتامى دي ميزانية اليتامى مليون جنيه لبناء المقابر مليون جنيه لكذا مليون جنيه عمل مشروعات عزيمة جدا ولسه فاضل عنده شوية من الفلوس يعني ادوا له عشرة مليون صرف تمانية مليون مشروعات وفاضل اتنين مليون
لسة بيفكر يعمل ايه بالاتنين مليون لقاهم باعتين له اربعة تاني. ستة تاني والراجل العزيم والعالم يدي له جوايز لانه ادخل وظل هكذا تلاتين سنة ثلاثين سنة ثم مرض ودخل المستشفى
وكتب هذه الوصية يقول انا اكتب اليكم وصيتي وانا ارتج واتزلزل الان من البكاء لاننا عندما بدأت كنت على الحق ادعو اليه فظلوا يمكنون لي في مجالات غير مجال الحق. اللي المفروض امشي فيه وظننته يخدم ديني
استوعب تلاتين سنة من عمري وانا الان على فراش الموت وليس بيدي اني ارجع مرة تانية. فوصيتي للمسلمين من بعدي اوعوا يا مسلمين يغروكم بانكم تؤدوا اعمال اجتماعية لتتركوا عمل الرسالة ورفع الراية
ولذلك فالنبي عليه الصلاة والسلام لما راحوا له قالوا له هنخليك انت الملك. قال لهم لأ طب ده احنا ما كناش عارفين نوصل الدكتور محمد مرسي يبقى رئيس الجمهورية وكنا خايفين يجيبوا شفيق
هم كانوا هيخلوا الرسول ملك ونخلص قال لهم لأ طب هنخليك اغنى واحد لأ امال عايزين عايز ايه كان يقدر يقول لهم طلب الملك وانا هعدل بقى واشوف لأ انا عايز المنهج نفسه يسير. يمشي دي عقيدة
دي مش لعبة. ده مش شيء احنا بنتصرف فيه. احنا مستخلفين عليه يا اخواني احنا مستخلفين عليه عشان كده يا اخواني احنا الان وان كان ده برة الموضوع بس احنا بنبدأ حركة غير عادية
احنا من يوم اربعة رمضان احنا ما بنمش في القاهرة ربنا يجزيهم خير ومن يأتون من محافزات ما بنمش لانه ازا افلتت فرصة التأسيس الان ازا افلتت فرصة التأسيس الان
سترتد الامور لا قدر الله. واحنا عايزين معاذ الله خايفين من حاجتين خايفين ان احنا نرجع تاني نفقد الطريق نبقى مش عارفين هو المسير ازاي وخايفين ان احنا نرتد الى ما كنا فيه من قبل. فقد الطريق والارتداد ده اللي احنا خايفين منه
وعايز اقول لكم بصراحة كده مش زمان كان فيه امن دولة والجوامع مقفولة وما فيش ولا اعتكاف ولا صلاة ولا معسكرات ولا ولا ولا ولا ولا طب دلوقتي المساجد موجودة
فين انوار المساجد في السحر وفين اصوات القائمين؟ فين الاعتكافات فين النساء اللي بتحط ملاية وتعتكف وفين الشباب وفين فين الحركة الايمانية لو كنا صادقين دي فرصة ان نسرع الى المساجد ونسرع الى المقاهي ونسرع الى النواصي
الشاب اللي على الناصية ده احنا احنا لما بدأنا في انتخابات الرئاسة اللي كان بيتكلم عنها الدكتور حازم الان فعلا انواع من من تجاوبوا مع هذه الفكرة تقول لك يعني احنا مقصرين في حق مين
يعني فعلا يعني كنا نرى مدمن المخدرات كنا نرى كذا كذا لان واحد هو بيقول لك انا بعمل حرام ربنا يتوب علي عشان كده ايها الاخوة نحن الان ندعو الى العقيدة بمعنى الانحياز لربنا. اللي ربنا يقول له يا فلان خليك مع ربنا على طول اوعى تسيبه
اكتر من كده بقى اللي هو الدعوة للالتزام وانه يصلي ويصوم يا رب يا رب المتبرجة تتحجب ويا رب اللي تارك الصلاة يصلي انما لو ما بيعملوش كده مش هنخليه يفلت من العقيدة كلها. لان احنا طول عمرنا بنشتغل على الملتزمين او اللي عايزينهم يلتزموا. لو ما استجابوش للالتزام يبقوا مش
تبعنا. مين بقى اللي بيلعب عليهم برة ؟ اللي بيبعدهم اكتر والمثل اللي ضربته لكم النهاردة الضهر هكرره. لو انت قدام موزف في بنك موزف في بنك ربوي زمان كان يقول لك انا والله ربنا يتوب علينا من الربا اللي احنا فيه ده
وهو بيعمل ربا بس عارف دلوقتي فلسفوها له بقى وقعدوها له وطلعوها له بطريقة تانية فبقى هو يجادلك ده مش ربا ولا حاجة ايه يعني ده مش هيبقى الشيخ سيد طنطاوي ال مش ربا. والشيخ ما اعرفش مين قال مش ربا
وربا ليه؟ طب اقنعني. يا ابني يا حبيبي انت ما لك انت الاول احفز قرآن وسنة واعرف اصول الفقه ازاي بتستدل من شيء على شيء عشان تعرف اناقشك ده انت لسة الابجديات مش عارفها
فتحول من يا اخواني تحول من كان يعصي بالامس الى انه الان مش متألم من المعصية. مين السبب؟ انتم انا احنا اللي سبناهم لما لقيناهم مش راضيين ييجوا معنا الجامع. سبناهم علشان الناس تلعب في عقولهم
ده وقت ان احنا نرجع نكلم الناس انه سبك مني خليك مع ربنا اللي انت بس قل له يا رب انا تبعك يا رب وده عهد بينك وبين ربنا لوحدك انا مش عايز منك حاجة
يا ريت تصلي يا ريت تصوم يا ريت انما العهد ايها الاخوة امانة الله عليكم هذه الرسالة اليوم ازا لم تجد من بينه وبين نفسه وانا واحد بدأت اقعد يا حبيب قلبي اقعد انت قايم ليه؟ اقعد يا ابني
الانتم غدتونا فراخ ولحمة هتعشونا ايه ؟ هتعشونا ايه يا ابني؟ هتفضحونا قدام الناس. قال الحمد لله وكفى والصلاة والسلام على عباده الذين اصطفى اخواني في الله في نهاية هذا اللقاء الطيب الجميل. اول حاجة يعني اول حد لازم نشكره هو اخوانا
الافاضل اللي بفضل ومنة الله. رغم ان الكلام في السياسة بيبقى دايما كلام بيثير حمية ناس كتير. وبيثير انفعالات غير متحكم فيها من ناس كتير الا ان بفضل ومنة الله يعني هذا الجمهور الطيب جمهور طلبة العلم المباركين بفضل الله
كانوا على مستوى اخلاقي عالي جدا وجميل جدا وجزاكم الله خيرا. الحاجة التانية شكر لفضيلة الشيخ امين الانصاري على الالافات اللي اتلمت عشان سوريا بفضل ومنة الله سبحانه وتعالى. الحاجة التالتة شكر لفضيلة الشيخ حازم صلاح ابو اسماعيل. على هذا اللقاء الجميل على هذا
الكلام الممتع اللي احنا سمعناه. يعني بالزات بقى الكلام اللي كان ما بين المغرب والعشاء. والشيخ بيأصل لمفاهيم مهمة جدا. ان لا ايمان بدون حركة ان لا ايمان بدون زهد. ان لا ايمان بدون تضحية. ان لا ايمان بدون جندية لدين الله. ان هنفضل عدد
ما لوش وزن قدام الغرب وقدام العالم وقدام العلمانيين. وقدام اعداء الاسلام طول ما احنا يعني كل واحد فردي في لو احنا عملنا فريق كورة مننا حداشر لعيب وسافرنا في اي دولة اجنبية نلاعب حداشر لعيب تانيين ونزلنا الملعب
بقينا حداشر واحد لعيب قدامنا قصادنا وميت الف متفرج في المدرجات قاعدين يهتفوا. احنا كحداشر واحد مش هنخاف من الميت الف الهتيفة هنخاف من الحداشر اللي نزلوا الملعب فعلا. هنخاف من الحداشر اللي محترفين فعلا. عشان كده يا جماعة
هم ما بيخافوش من الهتيفة. هم ما بيخافوش من المظاهرات الهادرة. نحن فداك يا رسول الله. ومطلع ايده من العربية بسيجارة نحن فداك يا رسول الله. حطيتها على باب الشقة ولا هو ولا مراته. ولا اولاده بيركعوها. نحن فداك يا رسول الله
في النهاية هو اول واحد مكسر سنة النبي عليه الصلاة والسلام في حياته. الدرس يا اخواني فيه معاني مهمة جدا. ومعاني مفيدة جدا ومعاني بتقول يا جماعة ان لازم كل واحد مننا ينقل نقلة زي العربية لما تجيب الاول تطلع شوية تجيب التاني تطلع على الطريق تجيب التالت تطلع على السريع تجيب
رابع يا اخواني في الله احنا عايزين نقلة. احنا عايزين نقلة في التزامنا. نقلة ان كل واحد مننا يبقى محترف على صغر من الصغور. نقلة ان كل واحد اننا يبقى له دور في في نصرة دين الله زي حديس اتدرون اول من يدخل الجنة من خلق الله الاوائل على
البشرية والحديس صحيح عن النبي صلى الله عليه وسلم على تحقيق الشيخ الالباني. اتدرون اول من يدخل الجنة من خلق الله؟ كان اول شرط الذي حين تسد بهم الثغور اللي كل واحد منهم راجل واقف على ثغر من ثغور نصرة دين الله. الفكرة اللي فضيلة الشيخ حازم كان
بيدندن حواليها في الدرس فكرة مهمة جدا يا جماعة فكرة ان الالتزام الفردي في حالك هيفضل طول ما احنا كده الامة ما لهاش وزن وهيفضلوا يستفزونا وهيفضلوا عارفين اخرنا شوية هتافات وشوية بنارات وشوية وفي النهاية ما فيش رد
فعل حقيقي النبي عليه الصلاة والسلام لما سمية طعنت في موطن عفتها في اول الدعوة الجهرية ما قدرش يرد عن قتلها. لما دفنت في التراب بدون دية. ما قدرش يرد عن قتلها غير بعد عشر سنين في غزوة بدر. امتى ؟ لما بقى في رجالة تقدر ترد عن
لازم نبقى رجالة لازم ننقل نقلة ان الايمان يستلزم الحركة. يستلزم انك تقف على ثغر. يستلزم الزهد في يستلزم انك تبقى صاحب رسالة. يستلزم التضحية من اجل العقيدة. يستلزم الاخوة والترابط والتواصل بينا
بنشكر فضيلة الشيخ حازم صلاح ابو اسماعيل. بنشكر فضيلة الشيخ امين الانصاري. بنشكر فضيلة الدكتور محمد علي يوسف اخويا وحبيبي. اللي كنت اتمنى ان احنا نسمع منه ولو خمس دقايق عن الواقع والواقع الاسلامي ولكن جزاه الله خيرا. يعني هو كان بيشارك مشاركات
مهمة وايجابية وبفضل ومنة الله. يعني كان لها نفع في هذا اللقاء ولكن يعني ايه كعادته كده ايه في الضل بدون ما يبقى معرض للميكروفون الكاميرا بنشكر اخوانا الحاضرين آآ يعني ومرة تانية بنقول لفضيلة الشيخ حازم لو خيرنا ما بين هذا اللقاء وما بين مليون
جنيه كنا هنختار هذا اللقاء وبنقول لاخواننا وحبايبنا ونور عينينا ودم قلب الاسلام. اخوانا الطلبة العلم والعاملين لدين الله ان التربويين والدعويين والحركيين اخوانا اللي كل واحد منهم بازن الله سبحانه وتعالى يعني ممكن يكون اخوة بسطاء ولكن
كل واحد منهم منارة في بلده. كل واحد منهم منارة في علم من العلوم. كل واحد منهم ان شاء الله بازن الله منارة في ثغر من ثغور الدين. بنقول لكم
اخواني جزاكم الله خيرا ويعني النهاردة يعني اكلتونا لحمة وفراخ وكفتة يا بشاميل الكلام ده وصل لكم تحت ولا لأ؟ هو هيكون ما وصلش وفاكهة وحلويات وكنزات وبنوجه رسالة لاخوانا اللي كلفوا نفسهم هزه العزومة الجميلة اوي. بنقول لهم خير الاعمال ادومها وان قل. وبنقول لهم ان رسول الله صلى
صلى الله عليه وسلم كان اذا عمل عملا اثبته فاحنا يعني بنرجو فيكم ان تكونوا اهل سنة فعلا ده حقيقي وحقيقي. ودايما تبقى عادة ما تتأخر بازن الله. اللهم انصر بنا الاسلام. اللهم انصر بنا الاسلام. اللهم استعملنا ولا تستبدلنا. اللهم استعملنا لنصرة دينك في الارض
اللهم اقمنا على مرادك منا. اللهم قوي في رضاك عزمنا. اللهم اغث اهل مصر. اللهم تب على اهل مصر. اللهم انزل هدايتك على شباب مصر وعلى فتيات مصر وعلى رجال ونساء مصر وعلى اطفال مصر. اللهم اغث مصر
اللهم طهر مصر من المواقع الفاسدة. اللهم طهر مصر من القنوات الفاسدة. اللهم طهر مصر من الزنا والخنا. اللهم طهر مصر من والربا. اللهم طهر مصر من كل حكم يخالف شرعك. اللهم انصر دينك. واعز اوليائك. اللهم اذن
في دينك ان يسود. واذن لشرعك ان ينتصر. واذن لكتابك ان يحكم. واذن للدعاة اليك ان تفتح لكلماتهم القلوب. اللهم تب على اهل مصر جميعا. اللهم اغث اخواننا في سوريا واخواننا في ليبيا واخواننا في ليبيا
اخواننا في اليمن واخواننا في بورما. اللهم اغثنا. اللهم اغثنا. اللهم اغثنا. ربنا اكشف ان العذاب انا مؤمنون. ربنا اكشف عنا الفتن والمحن انا مؤمنون. اللهم اهدنا واهد بنا. واجعلنا سببا لمن اهتدى. سبحانك اللهم
اللهم وبحمدك اشهد ان لا اله الا انت استغفرك واتوب اليك